《寄题桂籍》
宋代·陈宓

姓名高揭万人中，奏对纵横出汉宫。
肯诧一时燕许手，要垂百代惠夷风。
壁间先烈犹忠赤，堂上嘉宾尽醉红。
常相风流今孰继，作成儒雅看侯功。

作者简介：（1171—1230）宋兴化军莆田人，字师复，号复斋。陈定弟。少从朱熹学。历泉州南安盐税，知安溪县。宁宗嘉定七年，入监进奏院，上书言时弊，慷慨尽言。迁军器监簿，又上言指陈三弊。出知南康军，改南剑州，救灾济民，多有惠政。后以直秘阁主管崇禧观。有《论语注义问答》、《春秋三传抄》、《读通鉴纲目》、《唐史赘疣》等。